Angolas nasjonalbank

Angolas nasjonalbank (portugisisk: Banco Nacional de Angola, BNA) er sentralbanken i Angola. Den er 100% eid av Angolas regjering, og har sitt hovedkontor i Luanda. 

Historie

I 1864 ble Banco Nacional Ultramarino (BNU) etablert i Lisboa i Portugal, med det formål å utstede portugisisk valuta i deres utenlandske territorier. Året etter, i 1865, åpnet banken filialer i flere av territoriene, blant annet Angola, som den gang var en portugisisk koloni. Dette var den første bankvirksomheten i Angola. 

Det var imidlertid mye uro rundt denne prosessen. Det utviklet seg en uholdbar situasjon i kolonien, og de koloniale myndighetene opprettet et valutaråd (currency board) som startet prosessen med en valutareform, der det første målet var å etablere en uavhengig bank for utstedelse av valuta; Banco de Angola. Denne ble etablert 14. august 1926, med hovedkvarter i Lisboa, for å unngå lokale påvirkninger og å være under mer direkte tilsyn av den ansvarlige ministeren for koloniene. 

BNU overførte sin filial i Stanleyville til den nye banken, som i 1934 flyttet denne filialen til Boma før den ble lagt ned i 1947. Banco de Angola hadde eksklusiv enerett på utstedelse av valuta i landet fram til 1957. 

Da Angola ble uavhegneig i 1975 nasjonaliserte regjeringen banksektoren. Banco de Angola ble til Banco Nacional de Angola (BNA). Banco Comercial de Angola ble til Banco Popular de Angola, og heter i dag Banco de Poupança e Crédito. BNA fortsatte å fungere som sentralbank, utsteder av valuta og forretningsbank. Regjeringen bemyndiget også banken som den eneste institusjonen som lovlig kunne inneha utenlandsk valuta, og ga den ansvaret for utenlandstransaksjoner. 

Den 20. april 1991 ble en ny lov vedtatt, som begrenset BNA sin rolle til å kun være sentralbank, herunder å ha eneansvaret for pengepolitikk, utstede valuta og å være regjeringens bank. I 1999 begynte sentralbanken å implementere reformer for å møte internasjonale standarder. 

Sentralbanksjef
Pr desember 2025 er Manuel António Tiago Dias sentralbanksjef.BNA.ao - Governor of the National Bank of Angola, besøkt 19. desember 2025. Han ble sentralbanksjef i juni 2023, etter at tidligere sentralbanksjef José de Lima Massano ble utnevnt til minister for økonomisk koordinering.360mozambique.com - Angola’s President Appoints Manuel Tiago Dias as New Central Bank Governor, besøkt 1. januar 2025.

Med seg har han to visesentralbanksjefer: Maria Juliana de Carvalho Van-Dúnem de Fontes Pereira og Domingos Pedro.BNA.ao - '''', besøkt 1. januar 2025.

Se også
Liste over verdens sentralbanker

Referanser

Eksterne lenker


Kategori:Sentralbanker
Kategori:Angolas økonomi